# Rajendra I Txoladeva

Rajendra Txola I o Rajendra I fou un rei o emperador Txola que és considerat un dels governants i generals més grans de l'Índia. Va succeir al seu pare Rajaraja I el 1014. Durant el seu regnat, va estendre la influència dels Txoles a les ribes del riu Ganges al Nord de l'Índia i a través de l'oceà Índic a l'oest, fent de l'imperi Txola un dels imperis més potents de l'Índia. Les conquestes de Rajendra van incloure les Illes Andaman i Nicobar, Sri Lanka, Maldives, i va envair i assaltar amb èxit els territoris de Srivijaya a Malàisia, Indonèsia i Tailàndia del sud a l'Àsia Sud-oriental. El Txoles van percebre tribut de Tailàndia i del regne khmer de Cambodja. Va derrotar a Mahipala, el rei Pala de Bengala i Bihar, i per commemorar la seva victòria va construir una ciutat i nova capital anomenada Gangaikondapuram.

## Primers anys de vida i ascens

Rajendra Txola era fill de Rajaraja Txola i Thiripuvana Madeviyar, princesa de Kodumbalur. Va néixer a Thiruvathirai al mes tàmil d'Aadi. Originalment es va dir Maduranthagan. Va passar la major part de la seva infantesa a Palayarai i va ser criat per la seva tia Kundavai i la seva besàvia Sembian Madevi. Va ser designat co-regent el 1012. Rajendra va ascendir formalment al tron Txola el 1014. El 1018 va instal·lar al seu fill gran Rajadhiraja Txola I com príncep hereu.

## Conquestes militars
### Primeres campanyes

Rajendra va dirigir les campanyes dels Txoles del 1002. Aquestes van incloure la conquesta dels dominis dels Raixtrakuta i les campanyes contra els Chalukya Occidentals. Va conquerir els territoris Chalukya de Yedatore (una part gran del districte de Raichur entre el Riu Krishna i el Tungabhadra), Banavasi al nord-oest de Mysore i la capital Manyakheta. Rajendra va construir un temple de Siva a Bhatkal. El 1004 va capturar Talakad i va enderrocar la dinastia Ganga Occidental que havia governat sobre Mysore per gairebé 1000 anys. També va conquerir Kollipakkai, al nord de Hyderabad en el modern estat de Telangana.
| « | In the 8th year of the reign of Kopparakesarivanmar sri Rajendra Sola Deva, who, while the goddess of Fortune, having become constant, increased, and while the goddess of the great Earth, the goddess of victory in battle and the matchless goddess of Fame, having become his great queens, rejoiced-that in his extended lifetime, conquered with his great war-like army Idaiturai-nadu, Vanavasi shut in by a fence of continuous forests; Kollipakkai, whose walls were surrounded by sulli trees; Mannaikkadakkam whose fortification was unapproachable. | » |

### Conquesta de Sri Lanka

Rajaraja Txola va conquerir la meitat del nord de Sri Lanka durant el seu regnat. Rajendra va envair Ceilan el 1017 i va annexionar l'illa sencera. Arran de la campanya, Rajendra va capturar les joies règies dels Pandyes que el rei txola Parantaka I (907-950/955) va intentar capturar, txola,

### Pandyes i Cheres

El 1018 Rajendra va avançar a través dels territoris Pandya i Txera, regnes referits en la inscripció del plat de coure tàmil. Els territoris esmentaven ja estaven conquerits durant el regnat de Rajaraja I. Rajendra va nomenar un dels seus fills com a virrei amb el títol de Jatavarman Sundara Chola-Pandya amb Madurai com a seu.

### Conflicte Txalukya

El 1015 Jayasimha II esdevingué rei dels Chalukya Occidentals. Va intentar recuperar les pèrdues que havia patit el seu predecessor Satyashraya, qui va fugir de la seva capital i fou més tard restaurat al tron per Rajaraja I com a tributari. Inicialment, Jayasimha II va tenir èxit, ja que Rajendra estava ocupat amb les seves campanyes a Sri Lanka. El 1021 després de la mort del rei Txalukya Oriental, Vimaladitya de Vengi, Jayasimha va donar suport al pretendent al tron Vijayaditya VII contra les reclamacions de Rajaraja Narendra, el qual era el fill de Vimaladitya i d'una princesa txola de nom Kundavai. Rajendra va ajudar el seu nebot Rajaraja Narendra en la lluita contra Vijayaditya VII. Els seus exèrcits van derrotar a Vijayaditya VII en una batalla a Vengi i a Jayasimha II en la batalla de Maski.

### Expedició al Ganges

El 1019 les forces de Rajendra van marxar a través de Kalinga cap al riu Ganges. L'exèrcit txola finalment va arribar al regne Pala de Bengala on van derrotar el rei Mahipala. Els txola també van derrotar el darrer governant de la dinastia Kamboja Pala, Dharmapala de Dandabhukti. Els txola van assaltar l'est de Bengala i van vèncer a Govindachandra de la dinastia Chandra envaint la regió de Bastar. Els territoris van adquirir l'estatus de tributaris subordinats i socis comercials del regne de Txola, un arranjament que va durar fins als temps de Kulothunga Txola III (1178-1218). Va construir una capital nova a Gangaikondapuram i va construir el temple de Brihadeeswarar similar al temple de Brihadeeswarar a Tanjore (Thanjavur).

### Expedició al sud-est asiàtic

Srivijaya (Sri Vijaya) era un regne centrat a Palembang a l'illa de Sumatra, governat per la dinastia Sailendra. Durant el regnat de Mara Vijayatungavarman, Srivijaya havia tingut bones relacions amb els Txoles que tenien per sobirà a Rajaraja Txola I; Mara Vijayatungavarman va construir el vihara (temple) Chudamani a Nagapattinam. Mara va ser succeït per Sangrama Vijayatunggavarman.
El rei khmer Suryavarman I va fer la guerra en el regne de Tambralinga (a la península Malaya). Suryavarman I va demanar ajut a Rajendra. Després de saber l'aliança de Suryavarman amb Rajendra Txola, Tambralinga va demanar l'ajut de Sri Vijaya, el qual va ser concedit per Sangrama. Això finalment va portar a l'expedició txola contra Sri Vijiya. Aquesta aliança en part també va tenir un matís religiós, ja que l'imperi txola i el regne khmer eren hinduistes xivaistes, mentre Tambralinga i Sri Vijaya eren budistes mahayanes.
El 1025 Rajendra va dirigir les forces txola a través de l'Oceà Índic i va envair Sri Vijaya, atacant diversos llocs dins les modernes Malàisia i Indonèsia. Els Txoles van saquejar Kadaram (la capital) i Pannai a Sumatra i Malaiyur a la Península de Malaca. Rajendra També va envair Tambralinga i el regne de Langkasuka a la Malàisia moderna i Tailàndia del sud. La invasió txola va suposar el final de Sri Vijaya. El seu poder marítim va declinar a causa de l'atac txola. Després d'això els Txoles van conquerir parts importants de Sri Vijaya, incloent els seus ports de Ligor, Kedah, i Tumasik (ara Singapur). La invasió txola a més va causar l'expansió de les associacions de comerciants tàmils com Manigramam, Ayyavole, i Ainnurruvar pel sud-est asiàtic. Al segle següent comerciants tàmils del sud de l'Índia van dominar el sud-est d'Àsia. L'expedició de Rajendra Chola és esmentada en la forma corrompuda de "Raja Chulan" en la crònica medieval malaia Sejarah Melaya, i alguns prínceps malais tenen noms que acaben amb Cholan o Chulan, com Raja Chulan de Perak. Una referència contemporània de Rajendra Txola el descriu com a rei de Lamuri al nord de Sumatra. La invasió txola va portar a la caiguda de la dinastia Sailendra de Sri Vijaya i també coincideix amb el viatge de retorn del gran erudit budista Atiśun des de Sumatra a l'Índia el 1025.

## Obra i llegat

Rajendra Txola va construir un gran llac artificial d'uns 25 km de llarg i uns 5 km d'ample que era un dels més gran fets per l'home a l'Índia. La capital fortificada de Rajendra Txola era d'impressionant grandaria. L'extensió de l'imperi el feia el més gran dins Índia i el prestigi militar i naval estava aleshores al seu punt més alt. Les invasions exitoses de Rajendra Txola va ser aplaudides per diversos poetes medievals tàmils com Jayamkondan en el seu text Kalingattupparani i Ottakkoothar en el seu text Ula.
Després de la seva campanya exitosa al riu Ganges a l'Índia del nord aconseguí el títol de Gangaikonda Txola (El Txola que va agafar el riu Ganges). I després de la seva exitosa campanya cap al sud-est d'Àsia aconseguí el títol de Kadaram Kondan (El que va agafar Kedah a Malaya). Va fundar una ciutat nova com a capital que va anomenar Gangaikonda Cholapuram i va construir un temple de Xiva similar al temple de Brihadisvara a Thanjavur, el temple construït pel seu pare Rajaraja Txola. Va expandir el temple Pathirakali Ammân i el temple Koneswaram de Trincomalee. Va heretar el títol Mummudi Cholan (Txola amb tres corones) del seu pare amb Mummudi, un títol utilitzat pels reis tàmils que van governar els tres regnes de Txola, Pandya i Chera. Per commemorate les seves conquestes, Rajendra va assumir altres títols com Mudigonda Cholan i Irattapadikonda Cholan.
L'èpica malaia Hikayat Iskandar Zulkarnain va ser escrita sobre Alexandre el Gran (Iskandar Dhul-Qarnayn) i el ancestre de diverses famílies reials del sus-est asiàtic és traçada de Iskandar Zulkarnain, a través de Raja Rajendra Txola (Raja Suran, Raja Chola) en els Annals Malais, com per exemple la reialesa Minangkabau de Sumatra.

## Vida personal

Rajendra Txola va tenir nombroses esposes incloent Tribuvana o Vanavan Mahadeviar, Mukkokilan, Panchavan Mahadevi, Arindhavan Madevi i Viramadevi que es van tirar a la pira funerària a la mort de Rajendra. El Siddanta Saravali de Trilochana Sivacharya, que fou contemporani de Kulothunga Txola III diu que Rajendra fou un poeta que va compondre himnes de lloança a Xiva. Rajendra va tenir tres fills: Rajadhiraja Txola, Rajendra Txola II i Virarajendra Txola, que el van succeir al tron txola un després de l'altra. Tenia també dues filles: Pranaar Arul Mozhi Nangai i Ammanga Devi. El principal general que va dirigir les seves campanyes fou Senapati Narakkan Sri Krishnan Raman.

## Referències

* 1 2 Trade and Trade Routes in Ancient India by Moti Chandra p.213
* ↑ Advanced Study in the History of Medieval India by Jaswant Lal Mehta p.37
* ↑ Findlay, Ronald; O'Rourke, Kevin H. Power and Plenty: Trade, War, and the World Economy in the Second Millennium (en anglès). Princeton University Press, 2009, p. 67. ISBN 978-0691143279.
* ↑ Cultural Sociology of the Middle East, Asia, and Africa: An Encyclopedia by Andrea L. Stanton,Edward Ramsamy,Peter J. Seybolt,Carolyn M. Elliott p.18
* 1 2 The Sea and Civilization: A Maritime History of the World by Lincoln Paine p.866
* 1 2 3 See Sastri, K. A. N., A History of South India, p165
* ↑ Mysore: A Gazetteer Compiled for Government by B. L. Rice p.224
* ↑ Epigraphia Carnatica, Volume 10, Part 1, page 32
* ↑ Indian History with Objective Questions and Historical Maps Twenty-Sixth Edition 2010, South India page 59
* 1 2 3 See Sastri, K. A. N., A History of South India, p166
* ↑ Proceedings of the Asiatic Society of Bengal, page 70
* ↑ Ancient Indian History and Civilization by Sailendra Nath Sen p.281
* ↑ West Bengal District Gazetteers: Nadīa p.63
* ↑ The Cambridge Shorter History of India p.145
* ↑ Dimensions of Human Cultures in Central India by Professor S.K. Tiwari p.161
* ↑ See Nilakanta Sastri, K. A. (1935).
* 1 2 Kenneth R. Hall (October 1975), "Khmer Commercial Development and Foreign Contacts under Sūryavarman I", Journal of the Economic and Social History of the Orient 18 (3), pp. 318-336, Brill Publishers
* ↑ Munoz, Paul Michel.
* ↑ Majumdar, R. C. (1961). "The Overseas Expeditions of King Rājendra Chola", Artibus Asiae 24 (3/4), pp. 338–342. Artibus Asiae Publishers.
* ↑ Walter F. Vella. {{{títol}}}. [[Especial:BookSources/978-0-8248-0368-1|ISBN 978-0-8248-0368-1]].
* ↑ Andaya, Leonard Y. Leaves of the Same Tree: Trade and Ethnicity in the Straits of Melaka p.35
* ↑ Epigraphia Carnatica, Volume 10, Part 1, page 41
* 1 2 Abshire, Jean.
* 1 2 Murfett, Malcolm H.; Miksic, John; Farell, Brian; Chiang, Ming Shun.
* 1 2 Sar Desai, D. R. Southeast Asia: Past and Present p.43
* ↑ Munoz, p. 161
* 1 2 Sen, Tansen.
* ↑ Findlay, Ronald; O'Rourke, Kevin H. Power and Plenty: Trade, War, and the World Economy in the Second Millennium (en anglès). Princeton University Press, 2009, p. 69. ISBN 978-0691143279.
* 1 2 Wink, André.
* ↑ Gunn, Geoffrey C. History Without Borders: The Making of an Asian World Region, 1000-1800 p. 43
* ↑ Kulke, Hermann; Kesavapany, K.; Sakhuja, Vijay.
* ↑ Kalyanaraman, A. Aryatarangini, the Saga of the Indo-Aryans p.158
* ↑ Singam, S. Durai Raja.
* ↑ Atisa and Tibet: Life and Works of Dipamkara Srijnana by Alaka Chattopadhyaya p.91
* ↑ Rice, Benjamin Lewis. Epigraphia Carnatica: Volume X: Inscriptions in the Kolar District (en anglès). Mangalore, British India: Department of Archeology, Mysore State, 1994 [Consulta: 4 agost 2015].
* 1 2 3 Art of the Imperial Cholas by Vidya Dehejia: p.79
* ↑ See Schmidt, K, p32
* ↑ {{{títol}}}. [[Especial:BookSources/0-415-15482-0|ISBN 0-415-15482-0]].
* 1 2 Nagapattinam to Suvarnadwipa: Reflections on the Chola Naval Expeditions to .
* ↑ Temples of South India by V.V. Subba Reddy p.118
* ↑ Balai Seni Lukis Negara (Malaysia). Seni dan nasionalisme: dulu & kini. Balai Seni Lukis Negara, 1999.

## Bibliografia

* Schmidt, Karl Ludwig (1997). An Atlas and Survey of South Asian History (Sources and Studies in World History). Armonk, N.Y: M.E. Sharpe. ISBN 1-56324-334-2.
* R. Hall, Kenneth (Octubre 1975). Khmer Commercial Development and Foreign Contacts under Sūryavarman I, Journal of the Economic and Social History of the Orient 18 (3), pp. 318–336. Brill Publishers
* Śrīnidhiḥ: perspectives in Indian archaeology, art, and culture by K. R. Srinivasan, K. V. Raman